ഖത്തറില് 78 പേര്ക്ക് കൂടി കോവിഡ് സ്ഥിരീകരിച്ചു ദോഹ: ഖത്തറില് ഇന്ന് 78 പേര്ക്ക് കോവിഡ് സ്ഥിരീകരിച്ചതായി പൊതുജനാരോഗ്യ മന്ത്രാലയം അറിയിച്ചു. ഇതില് 36 പേര് വിദേശത്ത് നിന്ന് എത്തിയവരാണ്. 42 പേര്ക്ക് സമ്ബര്ക്കത്തിലൂടെയാണ് രോഗബാധ. 24 മണിക്കൂറിനിടെ 90 പേര് കോവിഡില് നിന്ന് രോഗമുക്തി നേടിയിട്ടുണ്ട്. രാജ്യത്ത് രോഗമുക്തി നേടിയവരുടെ എണ്ണം 2,35,596 ആയി. രാജ്യത്ത് ഇന്ന് ഒരാള് കൂടി കോവിഡ് ബാധിച്ചുമരിച്ചു. 68 വയസ്സുകാരനാണ് മരിച്ചത്. ആകെ കോവിഡ് മരണം 607. 1,022 പേരാണ് ഖത്തറില് നിലവില് രോഗബാധിതരായി ചികിത്സയിലുള്ളത്. 13 പേര് ഐസിയുവില് കഴിയുന്നു. കഴിഞ്ഞ 24 മണിക്കൂറിനിടെ ആരെയും ഐസിയുവില് പ്രവേശിപ്പിച്ചിട്ടില്ല. പുതുതായി 3 പേരെ ആശുപത്രിയില് പ്രവേശിപ്പിച്ചു. 39 പേര് നിലവില് ആശുപത്രിയില് ചികില്സയിലുണ്ട്.The post ഖത്തറില് 78 പേര്ക്ക് കൂടി കോവിഡ് സ്ഥിരീകരിച്ചു first appeared on MalayalamExpressOnline.